iii) सरकार्यदर्शी परिशदेचें दप्तर सांबाळटलो, बसकांचो नियाळ बरोवन काडटलो आनी अध्यक्षांच्या मार्गदर्शनाखाला परिशदेचो कारभार चलयतलो.
अ) परिशदेचो अर्थीक वेव्हार चलोवचे खातीर वावुरपी समिती सध्याचें बक खातें चलयतली आनी गरज पडल्यार साबार मंडळाचे मान्यतायेन दूसरें बॅंक खातें उगडटली.
आ) फोडणिशीः परिशदेचें अधिवेशन एका वर्सा जाल्यार दुस-या वर्सा साहित्य संमेलन जातलें. तांच्यो तारको परिशदेची कार्यकारी समिती थारायतली. परिशदेच्या अधिवेशनांत साधारण पणान कोंकणी भास, शिक्षण, संस्कृताय, कोंकणी समाजाची उदरगत हे विशीं वावर जातलो. साहित्य संमेलनाचो आटाप हो पुरायेन साहित्यीक स्वरूपाचो आसतलो.
आ अधिवेशनाच्या आनी संमेलनाच्या अध्यक्षाची निवड करपाक मदत जावंची देखून कार्यकारी समिती संलग्न संस्थांक आदीं ते खातीर नांवांची सुचोवणी करूंक सांगतली. साबार मंडळाच्या वांगड्यांक आनी येवकार समितीचे अध्यक्ष आनी प्रतिनिधींक अध्यक्ष निवडपाचे बसके वेळार तांकां जाय जाल्यार नांवांची सुचोवणी करूंक मेळटली.
